দক্ষিণেশ্বরের ঘটনায় গ্রেফতার মূল অভিযুক্ত

কলকাতা: দক্ষিণেশ্বর (Dakshineswar) মেট্রো স্টেশনে (Metro Station) খুনের ঘটনায় গ্রেফতার মূল অভিযুক্ত (main accused arrest)। হাওড়া স্টেশন (Howrah Station) থেকে অভিযুক্তকে গ্রেফতার করা হয়েছে বলে জানা গিয়েছে। অভিযুক্ত পড়ুয়া একাদশ শ্রেণীর ছাত্র।

শুক্রবার ভরদুপুরে দক্ষিণেশ্বর মেট্রো স্টেশনে ছুরি দিয়ে এক ছাত্র হামলা চালায় তারই বন্ধুর উপর। হাসপাতালে নিয়ে গেলে ওই ছাত্রকে মৃত ঘোষণা করা হয়। যদিও, এই ঘটনার পর থেকেই গা ঢাকা দিয়েছিল অভিযুক্ত ছাত্র। তবে শেষরক্ষা হল না । মাত্র কয়েকঘন্টার মধ্যেই তাকে গ্রেফতার করল পুলিশ। স্থানীয় ও পুলিশ সূত্রে খবর, বরানগরের আলমবাজার এলাকার বাসিন্দা মনোজিত বাগবাজার উচ্চ বিদ্যালয়ের একাদশ শ্রেণীর কোলা বিভাগের পড়ুয়া। শুক্রবারও সে অন্যান্য দিনের মতই বন্ধুদের সঙ্গে পরীক্ষা দিতে গিয়েছিল। তবে ফেরার পথে এক বন্ধুর সঙ্গে বচসা শুরু হয় মনোজিতের। দক্ষিণেশ্বরে মেট্রো করে এসে দোতলার এক্সিট গেট দিয়ে বেরোনোর সময় বিবাদ হাতাহাতিতে পরিণত হয় । অভিযোগ বচসার মাঝে আচমকাই অস্ত্র বের করে মনজিতের কাঁধের নিচে এলোপাথাড়ি কোপ মারে। এই ঘটনার পরই চম্পট দেয় অভিযুক্ত।

আরও পড়ুন: দুর্গাপুজোর আগেই ফের শহরে প্রধানমন্ত্রী, একগুচ্ছ নিষেধাজ্ঞা জারি করল লালবাজার

দুপুরের পর থেকে অভিযুক্ত পলাতক থাকলেও পরে হাওড়া স্টেশন থেকে গ্রেফতার করা হয় অভিযুক্তকে। অভিযুক্তকে জিজ্ঞাসাবাদ করে আসল ঘটনা জানতে যায় পুলিশ।

দেখুন খবর: